stanford-oval/wikipedia huggingface dataset:
Lumirakentaminen Suomessa
Kirjallisuutta

Kai Ryynänen: Lumi- ja jäärakentamisen ohjekirja (PDF) (Arkistoitu – Internet Archive), Rovaniemen ammattikorkeakoulun julkaisut, 2011
Kilpeläinen Mikko, Mäkinen Seppo: Jään rakennustekniset ominaisuudet. Julkaisu. Oulun yliopisto, 2003.
Korhonen, Esa: Lumi- ja jäärakentaminen. Diplomityö. Oulun yliopisto, 1995.
Kuluttajavirasto. Lumi- ja jäärakennelmien turvallisuus. Kuluttajavirasto, 2008
Lääkkö, Matti: Lumirakenteiden suunnitteluohjeet. Diplomityö. Oulun yliopisto, 2000.
Pitkänen, Martti: Rakennusvalvonnan näkökulma lumirakentamiseen, turvallisuustekijät. Kemi, 2003.
Suomen rakennusinsinöörien liitto: RIL 218 Lumirakenteiden suunnittelu ja rakentamisohjeet. Helsinki, 2001.
Teppo, Jukka: Lumenveisto-opas. Sinettä, 2002.
Mäkinen Seppo: Maailman Suurin Lumilinna Kemissä 1996; Suunnittelu ja Rakentaminen. Diplomityö Oulun Yliopisto 1996
Teppo, Jukka: Lumiharkkorakentamisen perusteita. Sinettä, 1997.
Toiviainen, Timo: Lumi- ja jäärakentamisen kehittämisohjelma. Meri-Lapin Instituutti, 1999.
Maria Loew

Maria Loew (Dagny Emma Maria Rosenlew-Grenman) (17. lokakuuta 1891 Pori – 9. maaliskuuta 1940 Helsinki) oli suomalainen kuvanveistäjä ja taidemaalari.
Maria Loewin vanhemmat olivat toimitusjohtaja Hugo Rosenlew (1862–1915) ja Hanna Maria Ericsson (1864–1952). Hän opiskeli Taideteollisessa keskuskoulussa 1910–1911 ja Suomen Taideyhdistyksen piirustuskoulussa 1910–1912. Loew osallistui Suomen Taiteilijain näyttelyyn vuonna 1921.
Maria Loew oli naimisissa vuodesta 1917 apteekkari, silmälääkäri Verner Eliel Grénmanin (1873–1949) kanssa.
Aiheesta muualla

Suomalaisen kuvataiteen bibliografia : Maria Loew
Maria Luisa (Espanjan kuningatar, 1662–1689)

| Maria Luisa |
| --- | --- |
 
Espanjan kuningatar
Valtakausi:  1679–1689

Syntynyt:  Marie-Louise d'Orleans 27. maaliskuuta tai 26. huhtikuuta 1662 Pariisi, Ranska
Kuollut:  12. helmikuuta 1689 Madrid, Espanja
Hautapaikka:  El Escorial
Puoliso:  Kaarle II
Suku:  Orléans
Isä:  Filip I
Äiti:  Henrietta Englantilainen
Marie-Louise d’Orleans (esp. Maria Luisa; 27. maaliskuuta tai 26. huhtikuuta 1662 – 12. helmikuuta 1689) oli ranskalainen prinsessa, josta tuli Kaarle II:n ensimmäisenä puolisona Espanjan kuningatar.
Elämä

Marie-Louise oli Orléansin herttua Filip I:n ja Henrietta Englantilaisen tytär. Ranskan kuningas Ludvig XIV oli hänen setänsä ja Englannin Kaarle I hänen äidinisänsä. Marie-Louise sisar Anne Marie oli Sardinian kuningatar ja Savoijin herttuan Viktor Amadeus II:n puoliso.
Marie-Louisen setä Ludvig XIV kihlasi hänet 17-vuotiaana vuonna 1679 Espanjan kuningas Kaarle II:lle vahvistaakseen rauhaa Ranskan ja Espanjan välillä. Maria Luisan asema oli hankala. Aviomies, liikanimeltään Kaarle Noiduttu, oli henkisesti jälkeenjäänyt, fyysisesti vammainen ja hedelmätön. Koska liitosta ei syntynyt lapsia, Maria Luisa vetäytyi arvokkaaseen hurskauteen.
Maria Luisa kuoli vuonna 1689 vain 27-vuotiaana. Kuoleman huhuttiin olleen myrkytys, mutta siitä ei ole mitään todisteita. Hänen oireistaan päätellen nykylääketieen valossa on lähes varmaa, että hän kuoli puhjenneen umpilisäkkeen tulehdukseen. Hänet on haudattu El Escorialin palatsikirkon Kuninkaallisen kryptaan.
M/S Anemos

| M/S Anemos |
| --- | --- |
 M/S Rosella Maarianhaminassa kesäkuussa 2022.
Tyyppi:  matkustaja-autolautta
Lippuvaltio:   Kreikka
Kotipaikka:  Pireus
IMO-numero:  7901265
MMSI-numero:  230180000
Tunnuskirjaimet:  SVCW2
Aiemmat nimet:  M/S Rosella (1980–2023)
Omistaja:  Aegean Sealines Maritime Co.
Aiemmat omistajat:  Viking Line
Rakennustelakka:   Wärtsilä Turun Telakka, Turku, Suomi
Rakennusnumero:  1249
Kölinlasku:  1. huhtikuuta 1979
Vesillelasku:  14. elokuuta 1979
Luovutettu:  21. toukokuuta 1980
Status:  Liikenteessä
Tekniset tiedot
Kansien määrä:  10
Pituus:  136,1 m
Leveys:  24,2 m
Syväys:  5,6 m
Bruttovetoisuus (GT):  16 879
Nettovetoisuus (NT):  5 063
Koneisto:  4 × Wärtsilä Pielstick -dieselmoottoria
Koneteho:  17 652 kW
Jääluokitus:  1A
Nopeus:  20,2 kn
Hyttipaikkoja:  428 henkilölle
Hyttejä:  418
Matkustajia:  1 530
Miehistö:  200
Lastikapasiteetti:  720 m
Autokapasiteetti:  340 henkilöautoa tai noin 40 rekkaa
Sisaralukset:  M/S Rigel III
Lähteet:  
M/S Anemos (ent. M/S Rosella) on kreikkalaisen Aegean Speed Lines -varustamon matkustaja-autolautta, joka rakennettiin alun perin Viking Linelle M/S Rosella -nimisenä Wärtsilän telakalla Turussa vuonna 1980. Alus on viimeinen Turun vanhalla telakalla alusta loppuun asti rakennettu laiva. Aluksen pituus on 136,1 metriä, leveys 24,2 metriä ja syväys 5,6 metriä. Laivan neljä Wärtsilä Pielstick -konetta tuottavat yhteensä 17 652 kilowatin tehon ja maksiminopeuden 20,2 solmua. Aluksen bruttovetoisuus on 16 879 tonnia. Jääluokitus on 1A.
Alukseen mahtuu 1 530 matkustajaa. Aluksen 4,3 metriä korkealle autokannelle mahtuu 340 henkilöautoa tai noin 40 rekkaa. Hyttipaikkoja oli alun perin 740. Alkuaan laivassa oli myös erillinen henkilöautokansi, mutta sen tilalle rakennettiin vuonna 1993 hyttiosasto, jonka myötä hyttipaikkojen määrä nousi 1 198:aan. Vuoden 2011 peruskorjauksessa hyttipaikkojen määrää vähennettiin 428:aan, jotta saataisiin enemmän tilaa yleisten tilojen käyttöön.
Anemosin sisaralus on alun perin Viking Linelle M/S Turella -nimisenä valmistunut M/S Rigel III.
Joulukuussa 2022 Viking Line tiedotti myyvänsä M/S Rosellan kreikkalaiselle Aegean Sealines Maritime Co:lle 11,25 miljoonalla eurolla. Aluksen liikennöinti päättyi 8. tammikuuta 2023, jonka jälkeen alus lähti Kreikkaan.
Kansikuvaus

Kansi 9: komentosilta.
Kansi 8: kokoustilat, lepotuoliosasto.
Kansi 7: aurinkokansi, baari.
Kansi 6: The Buffet, Sea Side Coffee, A'la Carte la Rose, Quality Outlet Store, leikki-/pelihuone, Bar Voyage (yläkerta).
Kansi 5: Tax-free- ja lifestyle-myymälät, kokoustila, neuvonta, lemmikkieläinsäilytys, pelihuone, Street Café, Bar Voyage (alakerta) sekä maihin- ja laivaannousu.
Kansi 4: kannella sijaitsevat aluksen kaikki hytit sekä maihin- ja laivaannousu. Alun perin myös henkilöautokansi.
Kansi 3B: autokansi (nostettava henkilöautokansi).
Kansi 3A: autokansi.
Kansi 2: Konehuoneiden ylätasot ja konevalvomo. Alun perin myös hyttiosasto.
Kansi 1: Pää- ja apukonehuoneet, kattilahuone ja muita teknisiä tiloja. Alun perin myös yökerho.
Hytit

Viking Gracen myötä Viking Line on muuttanut hyttiluokkien nimet perinteisistä kirjain-numerolyhenteistä uusiin kuvailevampiin nimiin. Nimet on muutettu hiljalleen myös muilla Viking Linen aluksilla. Kaikissa hyteissä on WC ja suihku.
Seaside Large (LX2): Tilava 2 hengen hytti erillisellä olo- ja makuuhuoneella. Parivuode. Pinta-ala 17 m².
Seaside Standard (A2): Ikkunallinen 2 hengen hytti. 2 alavuodetta. Pinta-ala 7,5 m².
Inside Standard (B2): Ikkunaton 2 hengen hytti. 2 alavuodetta. Pinta-ala 7,5 m².
Inside Handicap (HB2): Ikkunaton 2 hengen hytti. Suunniteltu liikuntarajoitteisille. Pinta-ala 6 m².
Käyttöhistoria

Rosella rakennettiin vuonna 1979 valmistuneen M/S Turellan (nyk. M/S Rigel III) sisaralukseksi. Aluksen luovutus keväällä 1980 viivästyi muutaman viikon kestäneen Merimiesunionin lakon takia. Ensimmäinen reitti oli Naantali–Maarianhamina–Kapellskär. Sittemmin alus on kulkenut Suomen ja Ruotsin väliä reiteillä Turku–Maarianhamina–Tukholma, Naantali–Maarianhamina–Kapellskär, Turku–Maarianhamina/Långnäs–Kapellskär sekä 20 tunnin risteilyjä Tukholma–Maarianhamina-välillä. Rosella siirtyi Naantalin reitille M/S Amorellan valmistuttua vuonna 1988, mutta se jouduttiin siirtämään takaisin Turun liikenteeseen Rederi AB Sliten konkurssin jälkeen, kun M/S Kalypso myytiin Star Cruiselle vuoden 1994 alussa.
Vuonna 1993 Rosella oli Finnyardsin telakalla uudistettavana, jolloin sen kolmannen autokannen tilalle rakennettiin uusi hyttiosasto.
Vuonna 2003 alus siirrettiin Suomen ja Viron väliseen liikenteeseen reitille Helsinki–Tallinna M/S Cinderellan paikalle, joka puolestaan siirtyi risteilyliikenteeseen reitille Tukholma–Maarianhamina. Vikingille Aker Yardsilta, Hietalahden telakalta vuonna 2008 valmistunut M/S Viking XPRS korvasi Rosellan Helsinki–Tallinna-välillä huhtikuussa 2008. Rosellan viimeinen lähtö oli Tallinnasta 28. huhtikuuta kello 8.15. Rosella korvasi M/S Ålandsfärjanin (nyk. M/S Expedition) 30. toukokuuta 2008 alkaen Maarianhaminan ja Kapellskärin välillä. Samalla päivämäärällä alus siirtyi Ruotsin lipun alle, ja sen kotisatama vaihtui Maarianhaminasta Norrtäljeen.
Rosella oli telakalla tammikuussa 2011, jolloin laivan sisätiloihin tehtiin lukuisia muutoksia. Laivan kahvilamaailma uudistettiin, myymälää laajennettiin sekä lähes koko ravintolakansi rakennettiin uudelleen. Yökerhosta tehtiin kaksikerroksinen. Näin laiva varustettiin palvelemaan paremmin nykyistä reittiään. Laiva vieraili myös reitillä Helsinki–Tallinna maaliskuussa 2011 korvaten telakalle siirtyneen M/S Viking XPRS:n.
16. tammikuuta 2014 Rosella siirtyi takaisin Suomen lipun alle ja sai Maarianhaminan kotisatamakseen.
Tammikuussa 2017 Rosella tuurasi Helsinki–Tallinna-reitillä M/S Viking XPRS:iä aluksen telakkakäynnin ajan.
Rosella oli vuoden 2018 alussa telakalla, jolloin uudistettiin hyttejä ja tax-free-myymälää sekä avattiin uusi Bar Voyage.
8.–24. tammikuuta 2020 Rosella tuurasi jälleen Helsinki–Tallinna-reitillä Viking XPRS:iä tämän telakkakäynnin aikana.
Käyttöhistoria > Häiriöt

Tammikuussa 2009 Rosellan koneet pysähtyivät ja sähköt katkesivat, eli laiva sai ”blackoutin”, kun se oli juuri lähtenyt Maarianhaminasta Kapellskäriin. Laiva hätäankkuroitiin, jotta se ei ajelehtisi kapean väylän sivuun, ja tilanteesta ilmoitettiin Länsi-Suomen merivartioston meripelastuskeskukseen Turkuun. Paikalle hälytettiin Maarianhaminan merivartioston partio, Ahvenanmaan meripelastusyhdistyksen Rescue Algot Johansson ja Rescue Paf. Rosellan koneet saatiin käyntiin nopeasti, ja alus saatiin miehistön hallintaan. Tilanne oli ohi vajaassa tunnissa. Laiva palasi Maarianhaminan satamaan, josta se lähti pian uudelleen reitilleen. Laivassa oli tapahtumahetkellä mukana noin 300 ihmistä, mutta heillä tai laivalla ei ollut missään vaiheessa vaaraa.
6. helmikuuta 2015 Rosellan ollessa lähdössä Maarianhaminasta miehistö huomasi, että keulavisiirin yksi lukko ei toiminut. Alus kuitenkin lähti merelle, koska vika oli helposti korjattavissa. Varustamon mukaan vika saatiin kuntoon ennen kuin alus ehti avomerelle, eikä vaaraa aiheutunut. M/S Estonian onnettomuuden jälkeen sääntöjä on kiristetty niin, että kaikkien rungon porttien on oltava lähtiessä suljettuna, varmistettuna ja tarkastettuna. Huhtikuussa 2017 asiaa käsitellyt Ahvenanmaan käräjäoikeus antoi tapauksessa tuomion. Se jätti rankaisematta aluksen päällikköä, perusteena muun muassa se, että Trafin tarkastajat eivät olleet puuttuneet vuosia noudatettuun käytäntöön. Oikeuden mukaan päällikkö myös hoiti tilanteen olosuhteisiin nähden hyvin. Oikeus katsoi, että päällikön rikoksia (merikelpoisuudesta huolehtimisen laiminlyönti ja alusturvallisuusrikkomus) on kokonaisuutena arvostellen pidettävä vähäisinä.
Sisäkuvia

Aula.
Ravintola.
Kahvila.
Yökerho.
Portaikko.
Aiheesta muualla

Kuvia tai muita tiedostoja aiheesta M/S Anemos Wikimedia Commonsissa
Viking Line
| --- | --- |
Nykyiset alukset:   Gabriella  Cinderella  Viking Glory  Viking Grace  Viking XPRS 
Entiset alukset:   Amorella  Apollo (1970)  Apollo III  Athena  Aurella  Boge  Diana  Diana II  Drotten  Isabella  Kalypso  Kapella  Linden  Marella  Mariella  Olympia  Rosella  Slite  Thor Viking  Turella  Viking  Viking 1  Viking 2  Viking 3  Viking 4  Viking 5  Viking 6  Viking Saga  Viking Sally  Viking Song  M/S Ålandsfärjan  S/S Ålandsfärjan 
Tilatut alukset, joita ei koskaan toimitettu:   Viking ADCC  Europa  Hansa Express 
Entiset osakasvarustamot:   Vikinglinjen  Slite  SF Line  Sally  Ålandsfärjan 
Muuta:  Ville Viking
M/S Rosellan kansikartta.
M/S Rosella Ahvenanmerellä maaliskuussa 2011.
Martti Rautiala

Martti Fredrik Rautiala (vuoteen 1929 Holmander; 5. elokuuta 1908 Kangasala – 6. heinäkuuta 2001 Kangasala) oli suomalainen juristi, joka toimi professorina ja tuomarina ja julkaisi useita oikeustieteen oppikirjoja ja muita teoksia.
Henkilöhistoria

Martti Rautialan vanhemmat olivat opettaja Maurits Sakari Holmander ja Hilma Gustava Tavela. Hänen ensimmäinen puolisonsa 1940–1945 oli Gunnel Grönholm ja toinen vuodesta 1946 Margareta Beatrice Berengaria Tallroth, ohjaaja ja näyttelijä Konrad Tallrothin tytär.
Rautiala tuli ylioppilaaksi Tampereen lyseosta 1928 ja valmistui lakitieteen kandidaatiksi 1934. Varatuomarin arvon hän sai 1937. Oikeustieteen tohtoriksi Rautiala väitteli 1945. Hän oli valmistuttuaan Turun hovioikeuden ylimääräinen virkamies, sota-aikana hän toimi sekä rintamajoukoissa että sotaylioikeuden tuomarina. Sotilasarvoltaan Rautiala oli kapteeni. Helsingin yliopiston siviilioikeuden apulaisprofessorina Rautiala työskenteli 1946–1952 ja ylimääräisenä professorina 1952–1960. Hän oli korkeimman oikeuden oikeusneuvos 1960–1962 ja Ikaalisten tuomiokunnan tuomari 1962–1978.
Julkaisuja

Minä hetkenä avio-oikeuden on katsottava lakkaavan, kun tuomioistuin on tuominnut avioeroon?, 1942
Puolisoiden velkasuhteet avioliittolain mukaan 1, 1945
Avioliiton purkaminen: avioliiton pätemättömyys ja avioero, 1946
Avioliitto-oikeus, 1948
Suomen avioliittolainsäädäntö pääpiirteissään, 1948
Ositus, 1950
Kiinteistönkaupasta, jossa ostajana on alaikäinen, 1950
Myötäperillisen velvollisuudesta määräajassa valvoa perintöoikeuttaan, 1951
Holhousoikeus, 1952
Siviilioikeudellisia oikeustapauksia, 1953, Ilmari Caselius, Martti Rautiala, avustajana Jorma Penttinen
Hallintasopimuksen siirto ja holhouslain säännökset, 1953
Arpajakoperiaatteen sovelluttamisesta pesänositukseen ja ositukseen, 1953
PK 16 luvun 8 §:n tulkinnasta, 1954
Testamentin tekijän erehtymisestä, 1954
Aviottoman lapsen tunnustamisen muodosta, 1955
Todistajain yhtaikaisuusvaatimuksesta avioehtosopimusta tehtäessä, 1955
Testamentin tekemisestä ja pätemättömyydestä: perintökaaren uusitun 16 luvun selitykset, 1956
Testamentin käsitteestä ja kuolemanvaraislahjasta, 1957
Siviilioikeuden peruskurssi, 1957
Perillisen lakiosa: perintökaaren uusitun 17. luvun selitykset, 1957
Valtuutuksen (kelpoisuuden) ylittämisestä oikeuskäytännön valossa, 1958
Esineoikeuden oppikirja: yleinen osa, 1963, Simo Zitting, Martti Rautiala
Pesänselvitys ja perinnönjako, 1965
Perheoikeuden pääpiirteet, 1965
Uusi perintökaari pääpiirteittäin, 1965
Pesänjakajan ja pesänselvittäjän määrääminen sekä testamentin valvonta kansliassa, 1967
Perintö ja testamentti uuden perintökaaren mukaan, 1967
Perunkirjoitusopas, 1968
Rantakaava, 1974
Kiinteistökaupasta, 1975
Lesken ja perillisten asemasta jakamattomassa pesässä, 197
Isyyslaki, 1978
Rintaperillisettä kuolleen puolison tekemä (keskinäinen) "hallintatestamentti", jossa on mainittu myös toissijainen saaja, 1978
Lapsioikeus, 1979
Avioliiton päättäminen ja purkaminen sekä avioliiton henkilökohtaiset oikeusvaikutukset, 1979
Kiinnityksestä, 1981
Lainhuudatuksesta, 1983
Mario Tokić

Mario Tokić (s. 23. heinäkuuta 1975) on kroatialainen jalkapalloilija. Vuodesta 2005 hän on edustanut itävaltalaista FK Austria Wieniä. Pelipaikaltaan Tokić on puolustaja.
Tokić aloitti ammattilaisuransa NK Rijekassa vuonna 1992. Kuuden pelivuoden jälkeen hän siirtyi Dinamo Zagrebiin. Vuodet 2001-2005 hän pelasi Grazissa Grazer AK:n joukkueessa, josta siirtyi Wieniin. Grazerissa hän oli voittamassa Itävallan liigamestaruutta.
Tokić pelasi ensimmäisen maaottelunsa 5. syyskuuta 1998 Irlantia vastaan. Hän kuului Kroatian vuoden 2004 EM-kisojen ja 2006 MM-kisojen miehistöön, mutta ei saanut kummassakaan lopputurnauksessa peliaikaa. Tokić on pelannut 28 maaottelua (tilanne 22. kesäkuuta 2006).
Marianna Kalliola

Riitta Marianna Kalliola (28. helmikuuta 1952 Mäntsälä – 27. marraskuuta 1978 Helsinki) oli suomalainen runoilija.
Teoksia

Unesta valveille tämä on katkera matka : runoja.    Otava 1980
Markus Bader

Markus Bader (s. 14. marraskuuta 1988) on itävaltalainen uransa lopettanut maastohiihtäjä. Hän edusti SC Waldring-Tirolia.
Bader hiihti maailmancupissa ensimmäisen kerran 14. joulukuuta 2008 Davosissa. Hänen paras maailmancup-sijoituksensa on 28. sija 15. tammikuuta 2011 Liberecin vapaan hiihtotavan sprintissä. FIS-kilpailuja hän on voittanut kuusi. (Päivitetty 4. joulukuuta 2014.)
Bader sijoittui kuudenneksi vapaan hiihtotavan sprintissä alle 23-vuotiaiden MM-kilpailuissa Hinterzartenissa 26. tammikuuta 2010.
Bader lopetti uransa maastohiihtäjänä keväällä 2016.[lähde? ]
Marianna Madia

| Maria Anna Madia |
| --- | --- |

Italian julkishallinto- ja yksinkertaistamisministeri
 21. helmikuuta 2014  
Edeltäjä:  Gianpiero D'Alia
Henkilötiedot
Koko nimi:  Maria Anna Madia
Syntynyt: 5. syyskuuta 1980 (ikä 44) Rooma, Italia
Tiedot
Puolue:  Demokraattinen puolue
Uskonto:  Roomalaiskatolinen
Aiheesta muualla
mariannamadia.it
Marianna Madia (oik. Maria Anna Madia, s. 5. syyskuuta 1980 Rooma, Italia) on italialainen poliitikko. Hän on toiminut julkishallinto- ja yksinkertaistamisministerinä Matteo Renzin ensimmäisessä hallituksessa helmikuusta 2014 lähtien.
Aiheesta muualla

Marianna Madian kotisivut (italiaksi)
Maahockey kesäolympialaisissa 1972

Maahockey oli Münchenin olympialaisissa 1972 kahdettatoista kertaa olympiakisoissa. Joukkueita oli mukana 16 ja ne jaettiin kahteen alkulohkoon.
Alkulohkot > Lohko A

| joukkue | Ot>  | V | T | H | Maalit | Pst | FRG | PAK | MLS | ESP | BEL | FRA | ARG | UGA |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Saksan liittotasavalta | 7 | 6 | 1 | 0 | 17-5 | 13 |  | 2-1 | 1-0 | 2-1 | 5-1 | 4-0 | 2-1 | 1-1 |
|  Pakistan  | 7 | 5 | 1 | 1 | 17-6 | 11 |  |  | 3-0 | 1-1 | 3-1 | 3-0 | 3-1 | 3-1 |
|  Malesia | 7 | 4 | 1 | 2 | 9-7 | 9 |  |  |  | 0-0 | 4-2 | 1-0 | 1-0 | 3-1 |
|  Espanja | 7 | 2 | 4 | 1 | 9-8 | 8 |  |  |  |  | 1-0 | 3-2 | 1-1 | 2-2 |
|  Belgia | 7 | 2 | 1 | 4 | 8-14 | 5 |  |  |  |  |  | 1-0 | 1-1 | 2-0 |
|  Ranska | 7 | 2 | 0 | 5 | 6-13 | 4 |  |  |  |  |  |  | 1-0 | 3-1 |
|  Argentiina | 7 | 0 | 3 | 4 | 4-9 | 3 |  |  |  |  |  |  |  | 0-0 |
|  Uganda | 7 | 0 | 3 | 4 | 6-14 | 3 |  |  |  |  |  |  |  |  |
Alkulohkot > Lohko B

| joukkue | Ot>  | V | T | H | Maalit | Pst | IND | NED | UK | AUS | NZL | POL | KEN | MEX |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Intia | 7 | 5 | 2 | 0 | 25-8 | 12 |  | 1-1 | 5-0 | 3-1 | 3-2 | 2-2 | 3-2 | 8-0 |
|  Alankomaat  | 7 | 5 | 1 | 1 | 20-9 | 11 |  |  | 1-3 | 3-2 | 2-0 | 4-2 | 5-1 | 4-0 |
|  Yhdistynyt kuningaskunta | 7 | 4 | 1 | 2 | 15-10 | 9 |  |  |  | 1-1 | 1-2 | 2-1 | 2-0 | 6-0 |
|  Australia | 7 | 3 | 2 | 2 | 18-18 | 8 |  |  |  |  | 0-0 | 1-0 | 3-1 | 10-0 |
|  Uusi-Seelanti | 7 | 2 | 3 | 2 | 16-11 | 7 |  |  |  |  |  | 3-3 | 2-2 | 7-0 |
|  Puola | 7 | 2 | 2 | 3 | 12-12 | 6 |  |  |  |  |  |  | 1-0 | 3-0 |
|  Kenia | 7 | 1 | 1 | 5 | 8-17 | 3 |  |  |  |  |  |  |  | 2-1 |
|  Meksiko | 7 | 0 | 0 | 7 | 1-40 | 0 |  |  |  |  |  |  |  |  |
Loppusarjat > Ottelut sijoista 9-16

9. sijasta:  Uusi-Seelanti -  Belgia 2-1
11. sijasta:  Puola -  Ranska 4-4, rankkarit 3-0
13. sijasta:  Kenia -  Argentiina 1-0 ja.
15. sijasta:  Uganda -  Meksiko 4-1
Mitalistit

| Kultaa  | Hopeaa  | Pronssia  |
| --- | --- | --- |
|  Saksan liittotasavalta |  Pakistan |  Intia |
|  Wolfgang Baumgart Horst Dröse Dieter Freise Werner Kaessmann Carsten Keller Detlef Kittstein Ulrich Klaes Michael Krause Peter Kraus Michael Peter Wolfgang Rott Fritz Schmidt Rainer Seifert Wolfgang Strödter Eckart Suhl Eduard Thelen Peter Trump Ulrich Vos |  Iftikhar Ahmed Riaz Ahmed Rasool Akhtar Saeed Anwar Mudassar Asghar Jehangir Butt Islahud Din Akhtarul Islam Muhammad Asad Malik Abdul Rashid Fezalur Rehman Muhammad Shahnaz Saleem Sherwani Mohammad Zahid Munawarux Zaman |  Ajitpal Singh Ashok Kumar Govinda Billimogaputtaswamy Cornelius Charles Harbinder Singh Harcharan Singh Harmik Singh Kulwant Singh Manuel Frederick Michael Kindo Ganesh Mollerapoovayya Mukhbain Singh Perumal Krishnamurthy Varinder Singh |
MasterChef

MasterChef on ruoanlaittoon perustuva kilpailu. Ohjelma alkoi BBC:llä vuonna 1990. Ohjelman tunnuslogoa on käytetty ympäri maailmaa ohjelmien tunnuksena. Ohjelma on laajentunut maailmanlaajuisesti ja sitä on kuvattu monissa eri maissa. Izzy Carter on ohjelman luoja.
Maria Luisa Spaziani

Maria Luisa Spaziani
Maria Luisa Spaziani (7. joulukuuta 1922 Torino – 30. kesäkuuta 2014 Rooma) oli italialainen runoilija. Hän tutustui 1950-luvun alussa Eugenio Montaleen. Hänen varhaisessa tuotannossaan on vahvoja vaikutteita Montalen kirjoituksista. Hän julkaisi ensimmäisen kokoelman vuonna 1954.
Matkusteltuaan 1950–1960-lukujen vaihteessa laajalti muun muassa Englannissa, Belgiassa, Kreikassa, Ranskassa ja Neuvostoliitossa Spaziani asettui Roomaan. Hän aloitti vuonna 1964 ranskan kielen ja kirjallisuuden opettamisen Messinan yliopistossa.
Spaziani oli ehdolla Nobelin kirjallisuuspalkinnon saajaksi vuosina 1990, 1992 ja 1997. Hän jatkoi runouden kirjoittamista 2000-luvulle saakka.
Tuotanto

Le acque del sabato (1954)
Luna lombarda (1959)
Il gong (1962)
Utilità della memoria (1966)
L’occhio del ciclone (1970)
Ultrasuoni (1976)
Transito con catene (1977)
Geometria del disordine (1981)
La stella del libero arbitrio (1986)
Giovanna d’Arco (1990)
Torri di vedata (1992)
I fasti dell’ortica (1996)
La traversata dell’oasi (1998)
La radice del mare (1999)
Un fresco castagneto (1999)
La freccia (2000)
Poesie dalla mano sinistra (2002)
MasterChef Australia

| MasterChef Australia |
| --- | --- |
Tyyli:  Tosi-tv
Kestoaika:  30–120 min
Luoja(t):  Franc Roddam
Pääosissa:  Juontajat: Sarah Wilson (2009) Gary Mehigan (2009–2019) George Calombaris (2009–2019) Matt Preston (2009–2019) Matt Moran (2011) Jock Zonfrillo (2020-2023) Melissa Leong (2020-) Andy Allen (2020-) Tuomarit: Gary Mehigan (2009–2019) George Calombaris (2009–2019) Matt Preston (2009–2019) Matt Moran (2011) Jock Zonfrillo (2020-2023) Melissa Leong (2020-2023) Andy Allen (2020-) Poh Ling Yeow (2024-) Jean-Christophe Novelli (2024-) Sofia Levin (2024-)
Alkuperämaa:   Australia
Alkuperäiskieli:  englanti
Verkko:   Network Ten  Nelonen  Jim
Esitetty:  27. huhtikuuta 2009 – jatkuu edelleen
Tuotantokausia:  16
Jaksoja:  1031
Tunnuskappale:  "Hot n Cold" (2009-2022) None (2023-)
Tuotanto
Vastaava(t) tuottaja(t):  David Foster Marty Bensson Adam Fergusson
Ohjaaja(t):  Richard Franc
Tuotantoyhtiö(t):  FremantleMedia Australia (2009–2011) Endemol Shine Australia (2012–)
Aiheesta muualla
Virallinen sivusto
IMDb 
MasterChef Australia on australialainen ruoanlaitto-ohjelma, joka pohjautuu brittiläiseen MasterChef-formaattiin.
Ensimmäisellä kaudella toimittaja Sarah Wilson toimi juontajana. 1.-11. tuotantokausilla tuomareina toimivat ravintoloitsija ja keittiömestari Gary Mehigan, keittiömestari George Calombaris ja ruokakriitikko Matt Preston. 2020 lähtien tuomareina toimivat kokki Andy Allen, juontaja-kriitikko Melissa Leong sekä kokki Jock Zonfrillo.
Zonfrillo kuoli 30. huhtikuuta 2023 juuri ennen 15. tuotantokauden alkua.
Ensimmäinen jakso esitettiin 27. huhtikuuta 2009, ja kauden finaali näytettiin 19. heinäkuuta 2009. Ensimmäinen MasterChef Australian voittaja oli Julie Goodwin, 38, IT-toimistopäällikkö.[lähde? ]
Toisen kauden MasterChef Australia alkoi 19. huhtikuuta 2010. Julkisuuden henkilöiden MasterChef Australia, alkoi 30. syyskuuta 2009. Junior MasterChef Australia alkoi  12. syyskuuta 2010. Toisen kauden voittaja oli Adam Liaw, joka voitti seitsemän pisteen erolla vastustajansa Callum Hannin.[lähde? ]